Rossiya TIV A321 ning Misrdagi halokati aks etgan Charlie Hebdo karikaturasiga izoh berdi

Rossiya Tashqi ishlar vazirligi rasmiy vakili Mariya Zaxarova Fransiyaning Charlie Hebdo satirik gazetasida Rossiyaning “Kogalimavia” kompaniyasiga tegishli A321 yo‘lovchi samolyotining Misrdagi halokati haqidagi karikatura paydo bo‘lishini izohladi, deb yozadi “Gazeta.ru”.

“Yana kim Sharli?” — deb yozdi u Facebook’dagi sahifasida.
Eslatib o‘tamiz, Rossiyaning “Kogalimavia” kompaniyasiga tegishli A321 yo‘lovchi samolyotining Misrdagi halokati fransuz satirik gazetasi Charlie Hebdo karikaturasiga mavzu sifatida xizmat qildi. O‘zining provokatsion maqolalari bilan tanilgan nashrning yangi sonida 224 kishini hayotdan olib ketgan fojia mavzusi birdaniga ikki suratda aks ettirilgan.
Avvalroq Metrojet aviakompaniyasining Misrda halokatga uchragan A321 samolyotiga tegishli parametrik (parvoz parametrlarini qayd etuvchi) “qora quti”da bevosita qulash oldidan samolyot bilan nima ro‘y bergani haqida ma’lumotlar aniqlanmagani xabar berilgan edi.